Document ID: /fineweb-2-swissfilter-quality_10-filterrobots/filtered/02038.jsonl.gz/4985

Ils tschains dal dretg da las auas muntan a 22,4 milliuns francs. Quai èn 5 pertschient damain che l'onn da fatschenta 2018/2019. Ils custs annuals han muntà a 61,4 milliuns francs. Ensemen cun ils custs per ils tschains d'aua resulta uschia custs da producziun da 4,23 raps per ura kilowatt. L'onn avant muntavan quels custs anc a 3,29 raps. La gronda differenza saja d'attribuir a limitaziuns da taglia che sajan vegnidas schliadas, scrivan las ovras.
La fin da l'onn da fatschenta purschevan las Ovras electricas Rain Posteriur 69,2 plazzas cumplainas da lavur. Actualmain han las ovras trais emprendists: dus polimecanists ed in electricist da la rait.